CELEX: 32021D0838
Language: el
Date: 2021-05-10 00:00:00
Title: Απόφαση (ΕΕ) 2021/838 του Συμβουλίου της 10ης Μαΐου 2021 σχετικά με τη θέση που πρέπει να ληφθεί, εξ ονόματος της Ένωσης, στο πλαίσιο της υποεπιτροπής εμπορίου και αειφόρου ανάπτυξης που συστάθηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, αι της Ουκρανίας, αφετέρου, όσον αφορά την κατάρτιση του καταλόγου εμπειρογνωμόνων ου μπορούν να επιλεγούν ως μέλη της ομάδας εμπειρογνωμόνων άσει του άρθρου 301 της συμφωνίας

26.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 185/25
               
            
         ΑΠΟΦΑΣΗ (ΕΕ) 2021/838 ΤΟΥ ΣΥΜΒΟΥΛΙΟΥ
         της 10ης Μαΐου 2021
         σχετικά με τη θέση που πρέπει να ληφθεί, εξ ονόματος της Ένωσης, στο πλαίσιο της υποεπιτροπής εμπορίου και αειφόρου ανάπτυξης που συστάθηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, αι της Ουκρανίας, αφετέρου, όσον αφορά την κατάρτιση του καταλόγου εμπειρογνωμόνων ου μπορούν να επιλεγούν ως μέλη της ομάδας εμπειρογνωμόνων άσει του άρθρου 301 της συμφωνίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου (1), («συμφωνία») άρχισε να ισχύει την 1η Σεπτεμβρίου 2017.
                  
               
                     (2)
                  
                  
                     Δυνάμει του άρθρου 301 παράγραφος 3 της συμφωνίας, τα μέρη συμφωνούν επί καταλόγου τουλάχιστον 15 προσώπων με εμπειρογνωσία στα θέματα που καλύπτονται από τον τίτλο IV κεφάλαιο 13 της συμφωνίας («κεφάλαιο 13»), τα οποία μπορούν να επιλεγούν ως μέλη της ομάδας εμπειρογνωμόνων προκειμένου να εξετάζουν κάθε θέμα που προκύπτει βάσει του κεφαλαίου 13, το οποίο δεν έχει ρυθμιστεί μέσω κυβερνητικών διαβουλεύσεων.
                  
               
                     (3)
                  
                  
                     Η Ένωση πρότεινε πέντε ονόματα εμπειρογνωμόνων, ενώ η Ουκρανία πρότεινε τρία ονόματα εμπειρογνωμόνων. Η Ουκρανία δεσμεύτηκε να προτείνει τα ονόματα άλλων δύο εμπειρογνωμόνων έως τις 31 Δεκεμβρίου 2021. Τα μέρη συμφώνησαν σχετικά με πέντε εμπειρογνώμονες που δεν είναι υπήκοοι κανενός εκ των μερών και που μπορούν να εκτελέσουν χρέη προέδρου της ομάδας εμπειρογνωμόνων δυνάμει του άρθρου 301 της συμφωνίας.
                  
               
                     (4)
                  
                  
                     Για να εξασφαλιστεί η αποτελεσματικότητα των διατάξεων του κεφαλαίου 13, ενδείκνυται να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της υποεπιτροπής εμπορίου και αειφόρου ανάπτυξης ΕΕ-Ουκρανίας όσον αφορά την κατάρτιση του καταλόγου εμπειρογνωμόνων που μπορούν να επιλεγούν ως μέλη της ομάδας εμπειρογνωμόνων δυνάμει του άρθρου 301 της συμφωνίας,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί, εξ ονόματος της Ένωσης, στο πλαίσιο της υποεπιτροπής εμπορίου και αειφόρου ανάπτυξης ΕΕ-Ουκρανίας που συστάθηκε με τη συμφωνία σύνδεσης μεταξύ της Ευρωπαϊκής Ένωσης της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά την κατάρτιση του καταλόγου εμπειρογνωμόνων που μπορούν να επιλεγούν ως μέλη της ομάδας εμπειρογνωμόνων βάσει του άρθρου 301 της συμφωνίας βασίζεται στο σχέδιο απόφασης της υποεπιτροπής εμπορίου και αειφόρου ανάπτυξης ΕΕ-Ουκρανίας (2).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 10 Μαΐου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 161 της 29.5.2014, σ. 3.
         
            (2)  Βλέπε έγγραφο ST 7733/21 στον διαδικτυακό τόπο http://register.consilium.europa.eu.